Á fundi miðstjórnar í gær fimmtud. 9. des. með stjórnarmönnum og trúnaðarmönnum var farið yfir stöðuna í undirbúningi vegna kjaraviðræðna . Nú er komið fram að það er takmarkaður áhugi á sameiginlegum viðræðum . Félög opinberra starfsmanna og kennara hafa í vikunni lýst því yfir að þau muni ekki taka þátt í samstarfi . Í niðurstöðum 100 manna trúnaðarmannaráðstefnu RSÍ nýverið , kom fram að meirihluti vildi semja sér og til minna en eins árs . En menn töldu að ef fram kæmu samningstilboð til lengri samnings í samfloti við aðra , væri ekki hægt að hafna honum fyrirfram . Sé litið til heildarhagsmuna samfélagsins er langtímasamningur bestur , en þá þurfa allir að starfa af heilindum og traust ríkja milli aðila . Ef rafiðnaðarmenn eiga að koma að sameiginlegu borði við gerð langtímasamnings , verður að laga samskipti við stjórnvöld og tryggja vel að umsaminn atriði standi . Tryggja verður meiri stöðugleika og tryggja kaupmátt . Svipuð sjónarmið hafa komið fram frá öðrum samböndum iðnaðarmanna . Helstu atriði sem rafiðnaðarmenn setja í kröfugerð er að launahækkanir nái til allra . Bæta má stöðu þeirra lægst launuðu sérstaklega í gegnum skerðingarmörk bótakerfisins , og frekari tekjutengingar . Launatafla verði endurnúmeruð . Stöðva verður kennitöluflakk og vinna gegn svörtu hagkerfi . Lendi frídagur á löghelgum dögum komi frí í stað þess næsta mánudag . Aðfangadagur og gamlársdagur verði frídagur launamanna . Auk þess að er RSÍ aðili að sameiginlegum kröfum sem samstarfsnefnd ASÍ hefur unnið . Þar er tekið á ýmsum atriðum er varða tryggingar stafsmanna , yfirvinnuálög , vaktavinnu og jöfnun lífeyrisréttinda . Gögn frá Hagstofunni Gestur á fundinum var Ólafur Darri hagfræðingur ASÍ . Hann var með nýtt yfirlit frá Hagstofunni yfir laun 7.500 félaga innan ASÍ . Þar kom m.a. fram að á þeim samningstíma sem nú er að renna út ( sept. 2007 - sept. 2010 ) hafi Laun innan ASÍ hækkað að meðaltali um 18% . Umsamdar lágmarkshækkanir voru tæplega 13% . Laun iðnaðarmanna hækkað að meðaltali um 14% Laun verkafólks hækkað að meðaltali um 23% , þar spila sterkt inn sérstakar hækkanir á lægstu töxtum . Enda halda þeir kaupmætti , á meðan hærri laun hafa hrapað . Sé litið til launa rafiðnaðarmanna með sveinspróf í þessu úrtaki hjá Hagstofunni , þá eru niðurstöður mjög svipaðar og í nýbirtri launakönnum RSÍ . Meðalheildarlaun í gögnum Hagstofunnar eru um 466 þús. kr. og meðal regluleg laun eru um 330 þús. kr . Meðalheildarvinnutími rafiðnaðarmanna með sveinspróf er um 50 klst. á viku . 50% rafiðnaðarmanna eru með heildarlaun á milli 300 - 400 þús. kr. 5% eru með lægri heildarlaun . 20% eru með heildarlaun milli 400 - 500 þús. kr. 25% eru með hærri heildarlaun en 500 þús. kr . Eins og allir þekkja þá eru það ekki kjarasamningar sem hafa mest áhrif á raunlaun okkar og kaupmátt , það er gengi krónunnar sem spilar þar mest inn . Á þessu tímabili hefur kaupmáttur félagsmanna ASÍ fallið að meðaltali um 9,7% . Kaupmáttur iðnaðarmanna fallið um 12.8% Kaupmáttur millistjórnenda ( sem eru margir innan RSÍ ) fallið um 12.5% . Kaupmáttur tæknifólks hefur fallið um 11.4% Kaupmáttur skrifstofufólks fallið um 9.5%